als_Latn dik_Latn sag_Latn
Nishani takon përfaqësues të Komunitetit Sant’Egidio: Shqipëria, shembull i mirë i tolerancës
- 2541 Lexime
- (18:06 , 23/02/2015)
- 0 Komente
TIRANE - Presidenti i Republikës, Sh.T.Z. Bujar Nishani priti në një takim Prof. Marco Impagliazzo, President i Komunitetit Sant’Egidio, si dhe delegacionin që e shoqëronte. Presidenti vlerësoi në cilësinë e Kreut të Shtetit punën e kryer deri tani nga Komuniteti Sant’Egidio në Shqipëri, si dhe kontributin shumëvjeçar, si dhe miqësinë e thellë që ekziston prej më shumë se 25 vitesh.
“Aktiviteti, i cili do të zhvillohet me krerët e komuniteteve fetare botërore në Shqipëri në datat 6-8 shtator 2015, është një shenjë e vlerësimit ndaj vendit tonë dhe që vjen një vit pas vizitës historike të Atit të Shenjtë, Papa Françeskut I në Tiranë.” – u shpreh Presidenti i Republikës.
Në fjalën e tij, Kreu u Shtetit nënvizoi se Shqipëria për shkak të harmonisë fetare përbën edhe një shembull të mirë të tolerancës dhe respektit, dhe mund të kontribuojë modestisht në vendosjen e paqes në botë.
Prof. Impagliazzo vlerësoi rolin e Presidentit të Republikës, si dhe e falënderoi atë për mbështetjen e pakufizuar për realizimin e takimit në Tiranë të krerëve botërore fetarë, por edhe Presidentëve të rajonit si dhe politikanëve e humanistëve të cilët nëpërmjet diskutimeve do të përcjellin mesazhe të paqes e harmonisë fetare.
Kreu i Komunitetit Sant’Egidio u shpreh gjithashtu se Shqipëria përbën shembull të bashkekzistencës dhe që Evropa dhe mbarë bota mund të përdorë si model, prandaj edhe aktiviteti i këtij profili të lartë ka përzgjedhur Shqipërinë.
Më tej biseda u përqendrua në aktivitetet e Komunitetit Sant’Egidio në Shqipëri, në Shkodër, Tiranë e Elbasan me shkollat e paqes, ndihmën ndaj moshave të treta si dhe të varfërve.
(er.nu/BalkanWeb)
als_Latn glg_Latn unk als_Latn als_Latn als_Latn als_Latn als_Latn als_Latn als_Latn dan_Latn